Ajo National Agency for the Prohibition of Trafficking in Persons

National Agency for the Prohibition of Trafficking in Persons (NAPTIP) jẹ́ àjọ agbófinró ìjọba-àpapọ̀ orílè-èdè Nàìjíríà tí wọ́n dá sílẹ̀ lọ́dún 2003 láti gbógun ti kíkó ènìyàn lọ sí òkè-òkun lọ́nà àìtó àti àwọn ọ̀ràn mìíràn tó jẹ́ mọ àtakò ẹ̀tọ́ ọmọ-ènìyàn.

NAPTIP jẹ́ ọ̀kan lára àwọn àjọ tí ó wà lábé Federal Ministry of Humanitarian Affairs, Disaster Management and Social Development.

Ní ìbẹ̀rẹ̀
Wọ́n dá àjọ NAPTIP sílẹ̀ lábẹ́ ìwé àbádòfin ìjọba àpapọ̀ lọ́jọ́ kẹrìnlá oṣù keje ọdún 2003 pẹ̀lú òfin lábẹ́ òfin tó tako kíkó ọmọnìyàn ròkè-òkun lọ́nà àìtọ́, (Trafficking in Persons(Prohibition) Enforcement and Administration Act) ti ọdún (2003) nípa ìrànlọ́wọ́ ètò àtakò kíkó obìnrin àti àwọn ọmọdé re òkè òkun lọ́nà àìtọ́ tí àjọ Women Trafficking and Child Labour Eradication Foundation (WOTCLEF).

Èròǹgbà

Wọ́n dá àjọ NAPTIP sílẹ̀ pẹ̀lú èròǹgbà láti ṣe ìgbófinrò àwọn òfin tí tó tako kíkó ènìyàn lọ sókè òkun lọ́nà àìtó lábẹ́ òfin Trafficking in Persons(Prohibition) Enforcement and Administration Act (TIPPEA) ní Nigeria 

Àwọn ẹ̀ka
Láti lè ṣe iṣẹ́ rẹ̀ dáradára tako kíkó ènìyàn rèlú òyìnbó lọ́nà àìtọ́, wọ́n pín àjọ yìí sí ẹlẹ́kajẹ̀ka àti ìpẹ̀ka wọ̀nyí:       
 Ìwádìí àti Ìmójútó.
 Òfin àti Ìpẹ̀jọ́.
 Ìgbaninímọ̀ràn àti Aṣàtúnṣe.
 Ìdáni kẹ́kọ̀ọ́ láwùjọ.
 Ìwádìí àti Ìṣètò
 Ìdánilẹ́kọ̀ọ́ àti Ìrónilágbára.
 Ádárì Ilé-iṣẹ́
 Ìsúná-owó àti Ìṣirò-owó.

Àwọn apẹ̀ka 
 Ríra nǹkan 
 Ìròyìn àti ìbáṣepọ̀ àwọn ènìyàn.
 Ọ̀tẹlẹ̀múyẹ́ àti ìbáṣepọ̀ pẹ̀lú àwọn orílẹ̀ èdè mìíràn
 Àyẹ̀wò
 Àtúnṣe.
 Ìdáhùn sí ìṣẹ̀lẹ̀ ní yàjóyàjó, (Rapid Response Squad)  (RRS)

Àwọn ẹ̀ka àjọ yìí ní Ìpínlẹ̀ kọ̀ọ̀kan
Ní báyìí, àjọ yìí ní ẹ̀ka ní Èkó, Benin, Enugu, Uyo, Sokoto, Maiduguri, Oshogbo, àti Makurdi.

Àwọn Ìtọ́kasí